

 **REPUBLIKA HRVATSKA**

 **VARAŽDINSKA ŽUPANIJA** NACRT

 **Županijska skupština**

**KLASA:**

**URBROJ: 2186/1-01/1-22-1**

Varaždin, 2022.

Na temelju čl. 36. Zakona o poljoprivredi ("Narodne novine" broj: 118/18, 42/20, 127/20 i 52/21; dalje u tekstu ZOP) i čl. 33. st.1. toč.4. Statuta Varaždinske županije ("Službeni vjesnik Varaždinske županije" broj: 14/18, 7/20, 65/20 – pročišćeni tekst, 11/21; dalje u tekstu Statut) i čl. 56. Poslovnika o radu Županijske skupštine ("Službeni vjesnik Varaždinske županije" broj: 26/18, 7/20, 65/20 – pročišćeni tekst i 11/21; dalje u tekstu: Poslovnik), Županijska skupština Varaždinske županije na sjednici održanoj 2022. godine donosi

**PROGRAM**

**DODJELE POTPORA MALE VRIJEDNOSTI POLJOPRIVREDNICIMA ZA UBLAŽAVANJE I DJELOMIČNO UKLANJANJE POSLJEDICA PRIRODNE NEPOGODE TUČE NA PODRUČJU**

**VARAŽDINSKE ŽUPANIJE U 2022. GODINI**

UVOD

I.

1. Varaždinsku županiju je dana 25. svibnja 2022. godine pogodila prirodna nepogoda tuče s velikim razmjerima šteta.

Olujno nevrijeme praćeno tučom pogodilo je navedenog dana dijelove Varaždinske županije i izazvalo velike štete na vozilima i pojedinim objektima, a osobito na poljoprivrednim usjevima i staklenicima za proizvodnju cvijeća i povrća. Štete u poljoprivredi evidentirane su na području uz granicu sa Slovenijom, pri čemu je najveće štete ipak pretrpio ludbreški kraj i to prije svega Općina Veliki Bukovec i Mali Bukovec. Uz navedene općine, štete su evidentirane i na području slijedećih jedinica lokalne samouprave: Grad Varaždin i Grad Lepoglava te općina Sveti Đurđ, Bednja, Donja Voća, Maruševec, Vinica, Petrijanec.

Župan Varaždinske županije je dana 31. svibnja 2022. godine donio Odluku o proglašenju prirodne nepogode (KLASA: 320-18/22-01/3, URBROJ: 2186-02/1-22-20) za područje grada Varaždina i Lepoglave te općina Veliki Bukovec, Mali Bukovec, Sveti Đurđ, Bednja, Donja Voća, Maruševec, Vinica i Petrijanec zbog tuče.

Dana 17. lipnja 2022. godine prirodna nepogoda tuča zahvatila je i područje Općine Cestice i nanijela velike materijalne štete na poljoprivredi navedenog područja te je župan Varaždinske županije dana 23. lipnja 2022. godine donio Odluku o proglašenju prirodne nepogode tuče za Općinu Cestica (KLASA: 320-18/22-01/3, URBROJ: 2186-02/1-22-49).

Slijedom toga, Vlada Republike Hrvatske je na 124. sjednici održanoj dana 09. lipnja 2022. godine donijela Odluku o pomoći za ublažavanje i djelomično uklanjanje posljedica prirodne nepogode tuča na područjima Varaždinske, Međimurske, Krapinsko-zagorske, Koprivničko-križevačke, Zagrebačke i Karlovačke županije za 2022. godinu, (KLASA: 022-03/22-04/241; URBROJ: 50301-05/31-22-3). Navedenom Odlukom Vlade odobrena je pomoć u ukupnom iznosu do 54.000.000,00 kn za štete nastale na poljoprivredi, gospodarstvu, nerazvrstanim cestama, komunalnoj i društvenoj infrastrukturi i stambenoj imovini na područjima svih navedenih županija, pri čemu je od navedenog ukupnog iznosa Ministarstvu poljoprivrede odobreno za štete na poljoprivredi i nerazvrstanim cestama novčani iznos do 30.000.000,00 kn.

2. Predmet ovog Programa potpora male vrijednosti za ublažavanje i djelomično uklanjanje posljedica prirodne nepogode tuča iz svibnja i lipnja 2022. godine na području Varaždinske županije (u daljnjem tekstu: „Program“) je dodjela potpore male vrijednosti poljoprivrednicima za ublažavanje i djelomično uklanjanje posljedica šteta od prirodne nepogode tuče na poljoprivredi i/ili na poljoprivrednom zemljištu, u obliku bespovratnih sredstava, u ukupnom iznosu od 30.000.000,00 kuna na teret Državnog proračuna Republike Hrvatske za 2022. godinu i projekcijama za 2023. i 2024. godinu, u okviru razdjela 060, glave 06005, od čega do 25.000.000,00 kn za štete na poljoprivredi i do 5.000.000,00 kn za štete na nerazvrstanim cestama.

3. Ovaj Program predstavlja akt na temelju kojeg se dodjeljuju potpore kako je navedeno u Uredbi Komisije (EU) br. 1408/2013. od 18. prosinca 2013. o primjeni članaka 107. i 108. Ugovora o funkcioniranju Europske unije na potpore *de minimis*u poljoprivrednom sektoru (SL L 352, 24. 12. 2013.) i Uredbe Komisije (EU) 2019/316 od 21. veljače 2019. o izmjeni Uredbe (EU) br. 1408/2013 o promjeni članka 107. i 108. Ugovora o funkcioniranju Europske unije na potpore *de minimis*u poljoprivrednom sektoru (SL L 51/1, 22. 2. 2019.) (u daljnjem tekstu: Uredba *de minimis)*

4. Potpore dodijeljene prema ovome Programu smatraju se transparentnim potporama, u smislu članka 4. Uredbe (EU) br. 1408/2013.

5. Gornja granica potpore male vrijednosti koja se po državi članici dodjeljuje jednom poduzetniku ne smije prelaziti 20.000,00 eura u tekućoj fiskalnoj godini te tijekom prethodne dvije fiskalne godine.

6. Ovaj program izrađen je u suradnji s Ministarstvom poljoprivrede.

KORISNICI PROGRAMA

II.

1. Korisnici ovoga Programa su :
* poljoprivrednici sa štetama na poljoprivredi i/ili na poljoprivrednom zemljištu, na imovini koja nije osigurana na područja gradova Varaždin i Lepoglava i/ili općina Veliki Bukovec, Mali Bukovec, Sveti Đurđ, Bednja, Donja Voća, Maruševec, Vinica, Petrijanec i Cestica, koji su prijavili štetu sukladno odredbama Zakona o ublažavanju i uklanjanju posljedica prirodnih nepogoda ( „Narodne novine“ br 16/2019) i Pravilnika o Registru šteta od prirodnih nepogoda („Narodne novine“ br 65/2019).

Pojam „poljoprivrednik„ obuhvaća sljedeće subjekte iz poljoprivrede:

– obiteljsko poljoprivredno gospodarstvo, samoopskrbno poljoprivredno gospodarstvo,

– obrt registriran za obavljanje poljoprivredne djelatnosti,

– trgovačko društvo registrirano za obavljanje poljoprivredne djelatnosti,

 – zadruga registrirana za obavljanje poljoprivredne djelatnosti,

– druga pravna osoba registrirana za obavljanje poljoprivredne djelatnosti.

2. Sukladno članku 2. točka 2. Uredbe *de minimis* pod pojmom „jedan poduzetnik“ obuhvaćena su sva poduzeća koja su u najmanje jednom od sljedećih međusobnih odnosa:

1. jedno poduzeće ima većinu glasačkih prava dioničara ili članova u drugom poduzeću;
2. jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;
3. jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća;
4. jedno poduzeće, koje je dioničar ili član u drugom poduzeću, kontrolira samo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.

Poduzeća koja su u bilo kojem od odnosa navedenih u prvom podstavku točkama (a) do (d) preko jednog ili više drugih poduzeća isto se tako smatraju jednim poduzetnikom.

3. Ako je jedna pravna ili fizička osoba osnivač / suosnivač / vlasnik / suvlasnik više poduzetnika, pravo na potporu po ovome Programu ima samo jedan poduzetnik.

PODRUČJE PRIMJENE

III.

1. Ova se Uredba primjenjuje na potpore dodijeljene poduzetnicima koji se bave primarnom proizvodnjom poljoprivrednih proizvoda, uz iznimku:

(a) potpora čiji je iznos određen na temelju cijene ili količine proizvoda stavljenih na tržište;

(b) potpora za djelatnosti povezane s izvozom prema trećim zemljama ili državama članicama, odnosno potpora koje su u izravnoj vezi s izvezenim količinama, uspostavom i djelovanjem distribucijske mreže ili drugim tekućim izdacima koji su povezani s izvoznom djelatnošću;

(c) potpora koje se uvjetuju uporabom domaćih proizvoda umjesto uvoznih.

2. Ako se poduzetnik bavi primarnom proizvodnjom poljoprivrednih proizvoda i također djeluje u jednom ili više sektora ili ima druge djelatnosti obuhvaćene područjem primjene Uredbe (EU) br. 1407/2013, ta se Uredba primjenjuje na potporu koja se dodjeljuje u vezi s tim drugim sektorima ili djelatnostima, pod uvjetom da predmetna država članica na primjeren način, primjerice razdvajanjem djelatnosti ili troškova, osigura da primarna proizvodnja poljoprivrednih proizvoda ne ostvaruje korist od potpora de minimis koje se dodjeljuju u skladu s tom Uredbom.

PROVEDBENA MJERA, PRIHVATLJIVI KORISNICI I INTENZITET POTPORE

IV.

Potpore male vrijednosti sukladno Uredbi 1408/2013 i 2019/316, dodjeljuju se za mjeru:

**Ublažavanje šteta nastalih kao posljedica prirodne nepogode tuča**

|  |  |
| --- | --- |
| **Provedbena mjera** | **Ublažavanje šteta nastalih kao posljedica prirodne nepogode tuča** |
| Prihvatljivi korisnici  | Svi poljoprivrednici koji imaju neosiguranu imovinu i prijavljene štete od prirodnih nepogoda evidentirane u Registru šteta od prirodnih nepogoda, a odnose se na štete:1. na poljoprivredi (trajni nasadi, cvijeće, povrtlarske kulture, voćarske kulture, grožđe), ratarskim kulturama (žitaricama i industrijskom bilju), krmnom i ostalom bilju, obrtnim sredstvima u poljoprivredi, zemlji i stoci
2. mehanizaciji i opremi za primarnu poljoprivrednu proizvodnju
3. na solarnim panelima koji se koriste za poljoprivrednu proizvodnju
4. na plastenicima/staklenicima koji se koriste za poljoprivrednu proizvodnju
 |
| Ukupan iznos potpore | Sukladno točki 2. Odluke Vlade RH o pomoći za ublažavanje i djelomično uklanjanje posljedica prirodne nepogode tuča na područjima Varaždinske, Međimurske, Krapinsko – zagorske, Koprivničko – križevačke, Zagrebačke i Karlovačke županije za 2022. godinu, ( KLASA:022-03/22-04/241; URBROJ: 50301-05/31-22-2) |
| Intenzitet potpore | Do 100 % od ukupno procijenjene štete |
| Iznos potpore po jednompodnositelju | Do 20.000,00 EUR tijekom tri fiskalne godine |

JAVNI POZIV

V.

1. Na temelju ovoga Programa, Varaždinska županija će raspisati javni poziv za dodjelu potpora male vrijednosti za ublažavanje šteta od prirodne nepogode (u daljnjem tekstu: Javni poziv).

2. Javni poziv se objavljuje na mrežnoj stanici Varaždinske županije.

3. Javnim pozivom se određuje sljedeće:

– predmet javnog natječaja

– dokumentacija koja čini prijavu na javni poziv

– uvjeti koje podnositelj prijave mora zadovoljiti

– rokovi, načini i uvjeti za podnošenje prijave

– način isplate potpore.

OBRADA PRIJAVA I ISPLATA SREDSTAVA

VI.

1. Obradu prijava pristiglih na Javni poziv obavlja Stručna radna skupina za provedbu Programa (u daljnjem tekstu: Stručna radna skupina) koju imenuje Župan Varaždinske županije.

2. Prijava podliježe obradi prema kriterijima koji su sadržani u Prilogu ovoga Programa i čine njegov sastavni dio, i to:

a) Kriteriji za administrativnu provjeru prijave

b) Kriteriji za provjeru prihvatljivosti podnositelja.

3. Potpora se odobrava podnositelju čija prijava udovoljava kriterijima ovoga Programa u razmjernom iznosu do konačne raspodjele ukupnog iznosa proračunskih sredstava.

4. Na temelju prijedloga Stručne radne skupine, Župan donosi odluku o dodjeli potpore.

5. Podnositelj čija prijava ne zadovoljava uvjete / kriterije Javnog poziva ili je nepotpuna prijava dobit će obavijest o odbijanju prijave.

6. Potpora po ovome Programu smatra se dodijeljenom danom donošenja odluke o dodjeli potpore.

7. Nakon donošenja odluke o dodjeli potpore, sredstva se doznačuju jednokratno na račun podnositelja istovjetan računu koji se vodi u Upisniku poljoprivrednika.

IZVOR FINANCIRANJA

VII.

Sredstva za dodjelu potpora po ovome Programu u ukupnom iznosu od 30.000.000,00 kuna, od čega do 25.000.000,00 kuna za štete na poljoprivredi i do 5.000.000,00 kn za štete na nerazvrstanim cestama osigurana su u Državnom proračunu Republike Hrvatske za 2022. godinu i projekcijama za 2023. i 2024. godinu unutar razdjela 060 Ministarstva poljoprivrede, glave 06005.

TRAJANJE PROGRAMA

VIII.

Ovaj Program provodi se do 31. prosinca 2022. godine.

ZAVRŠNE ODREDBE

IX.

1. Provedba ovoga Programa ne predstavlja upravni postupak i u procesu odobravanja, odnosno odbijanja prijava, ne izdaju se upravni akti.

2. Varaždinska županija će prikupljati sve informacije u vezi s primjenom ovoga Programa koje su potrebne kako bi se dokazala ispunjenost uvjeta iz Uredbe de minimis. Dodjela potpore po ovom Programu je nespojiva s Programom ruralnog razvoja Podmjera 5.2 „Potpora za ulaganja u obnovu poljoprivrednog zemljišta i proizvodnog potencijala narušenog elementarnim nepogodama, nepovoljnim klimatskim prilikama i katastrofalnim događajima“

 3. Zapisi koje se odnose na ovaj Program čuvaju se deset fiskalnih godina od dana donošenja posljednje pojedinačne odluke o dodjeli potpore.

4. Varaždinska županija će s osobnim podacima postupati u skladu s Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (Tekst značajan za EGP) (SL L 119, 4. 5. 2016.) i Ispravkom Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL L 127, 23. 5. 2018.) i Zakonom o provedbi Opće uredbe o zaštiti podataka (»Narodne novine«, broj 42/18.) uz primjenu odgovarajućih tehničkih i sigurnosnih mjera, zaštite osobnih podataka od neovlaštenog pristupa, zlouporabe, otkrivanja gubitka ili uništenja.

5. Dodjela potpora prema ovom Programu regulirana je Zakonom o poljoprivredi („Narodne novine“ broj 118/18, 42/20, 127/20 i 52/21)  i Pravilnikom o državnim potporama sektoru poljoprivrede i ruralnom razvoju („Narodne novine“ 7/2021). Ministarstvo poljoprivrede će voditi evidenciju potpora male vrijednosti dodijeljenih na temelju ovoga Programa te ih unijeti u registar potpora male vrijednosti Ministarstva poljoprivrede.

X.

Ovaj Program stupa na snagu prvi dan od dana objave u «Službenom vjesniku Varaždinske županije».

PRILOG

KRITERIJI ZA ADMINISTRATIVNU PROVJERU PRIJAVE I KRITERIJI ZA PROVJERU PRIHVATLJIVOSTI PODNOSITELJA

1) ADMINISTRATIVNA PROVJERA PRIJAVE

|  |  |  |  |
| --- | --- | --- | --- |
| **RB** | **KRITERIJ** |  |  |
| 1. | Prijava je podnesena u roku propisanim Javnim pozivom | **DA** | **NE** |
| 2. | Dopuna prijave i/ili obrazloženje je dostavljena u za to zadanom roku | **DA** | **NE** |
| 3. | Prijava je popunjena u cijelosti i sadrži sve potrebne priloge | **DA** | **NE** |

2) PROVJERA PRIHVATLJIVOSTI PODNOSITELJA

|  |  |  |  |
| --- | --- | --- | --- |
| **RB** | **KRITERIJ** |  |  |
| 1. | Podnositelj prijave ima štetu na poljoprivredi i/ili imovini evidentiranu u Registru šteta od prirodnih nepogoda | **DA** | **NE** |
| 2. | Podnositelj prijave je dobio potpore male vrijednosti koje bi zbrojene s traženim bespovratnim sredstvima prešle 20.000,00 EUR u razdoblju od tri fiskalne godine (prethodne dvije i tekuća fiskalna godina) | **DA** | **NE** |
| 3. | Podnositelj prijave je za istu namjenu koristio sredstva iz drugih programa u okviru nacionalnog proračuna i drugih javnih izvora, javnih fondova Europske unije i izvan Europske unije | **DA** | **NE** |

**KLASA: 320-18/22-01/4**

**URBROJ: 2186-02/1-22-4**

 **PREDSJEDNIK**

 **dr.sc. Josip Križanić**

**OBRAZLOŽENJE**

Varaždinsku županiju je dana 25. svibnja 2022. godine pogodila prirodna nepogoda tuče koja je izazvala velike štete na vozilima i pojedinim objektima, a osobito na poljoprivrednim usjevima i staklenicima za proizvodnju cvijeća i povrća.

Župan Varaždinske županije je dana 31. svibnja 2022. godine donio Odluku o proglašenju prirodne nepogode tuče (KLASA: 320-18/22-01/3, URBROJ: 2186-02/1-22-20) za područje grada Varaždina i Lepoglave te općina Veliki Bukovec, Mali Bukovec, Sveti Đurđ, Bednja, Donja Voća, Maruševec, Vinica i Petrijanec.

Dana 17. lipnja 2022. godine Varaždinsku županiju je ponovno pogodila prirodna nepogoda tuče, koja je ovog puta zahvatila područje Općine Cestice i nanijela velike materijalne štete na poljoprivredi navedenog područja te je župan Varaždinske županije dana 23. lipnja 2022. godine donio Odluku o proglašenju prirodne nepogode tuče i za Općinu Cestica (KLASA: 320-18/22-01/3, URBROJ: 2186-02/1-22-49).

Slijedom toga, Vlada Republike Hrvatske je na 124. sjednici održanoj dana 09. lipnja 2022. godine donijela Odluku o pomoći za ublažavanje i djelomično uklanjanje posljedica prirodne nepogode tuča na područjima Varaždinske, Međimurske, Krapinsko-zagorske, Koprivničko-križevačke, Zagrebačke i Karlovačke županije za 2022. godinu, (KLASA: 022-03/22-04/241; URBROJ: 50301-05/31-22-3; dalje u tekstu: Odluka Vlade). Navedenom Odlukom Vlade odobrena je pomoć u ukupnom iznosu do 54.000.000,00 kn za štete uzrokovane prirodnom nepogodom tuča iz svibnja i lipnja 2022. godine, nastale na poljoprivredi, gospodarstvu, nerazvrstanim cestama, komunalnoj i društvenoj infrastrukturi i stambenoj imovini na područjima svih navedenih županija, pri čemu je od navedenog ukupnog iznosa Ministarstvu poljoprivrede odobreno za štete na poljoprivredi i nerazvrstanim cestama novčani iznos do 30.000.000,00 kn.

Točkom III. citirane Odluke Vlade zadužena je Varaždinska županija da u suradnji s Ministarstvom poljoprivrede izradi Program potpora male vrijednosti za ublažavanje i djelomično uklanjanje posljedica prirodne nepogode tuča na poljoprivredi (dalje u tekstu: Program potpora) u kojem će se utvrditi kriteriji za dodjelu sredstava pomoći pojedinim poljoprivrednicima, te koji će predstavljati temelj za provedbu javnog poziva na koji će se moći prijaviti svi korisnici zahvaćeni štetnim posljedicama prirodne nepogode.

Dakle, sredstva za realizaciju ovog Programa potpora su osigurana u državnom proračunu te će nadležno Ministarstvo poljoprivrede, sukladno utvrđenim štetama, Varaždinskoj županiji osigurati odgovarajući novčani iznos za pokriće navedenih šteta po izradi Programa potpora.

Kako bi poljoprivrednici s područja Varaždinske županije koji su pretrpjeli značajne štete na poljoprivredi kao posljedicu prirodne nepogode tuče u što skorijem roku mogli sanirati navedene štete potrebno je da sukladno Odluci Vlade Županijska skupština Varaždinske županije prvotno usvoji predloženi Program potpora. Temeljem usvojenog Programa potpora Varaždinska županija će objaviti javni poziv na koji će se svi prihvatljivi korisnici moći prijaviti kako bi ostvarili odgovarajuće potpore.

 Na prijedlog sadržaja ovog Programa potpora Ministarstvo poljoprivrede je već radi ubrzanja samog postupka dodjele potpora korisnicima izdalo prethodnu suglasnost sukladno čl.7. Pravilnika o državnim potporama u sektoru poljoprivrede i ruralnog razvoja ("Narodne novine" broj: 7/21).

**ŽUPAN**

**Anđelko Stričak**